טימותי קסטאן

טימותי קסטאן (בצרפתית: Timothy Castagne; נולד ב-5 בדצמבר 1995 בארלון שבבלגיה) הוא כדורגלן בלגי המשחק בעמדת המגן הימני בקבוצת פולהאם ובנבחרת בלגיה. קסטאן נולד בארלון שבלוקסמבורג שבבלגיה, והחל לשחק כדורגל באקדמיות של המועדונים המקומיים US ולצינג-בונר ולוראיין ארלון, לפני שעבר אל מחלקת הנוער של וירטון, המועדון הגדול ביותר במחוז. בשנת 2011 עבר קסטאן אל מחלקת הנוער של ראסינג גנק. בחודש יוני 2013 הוא חתם על חוזה מקצועני לשלוש שנים במועדון. בחודש ינואר 2014 הוא החל להתאמן עם הקבוצה הבוגרת של המועדון, ובחצי השני של עונת 2013/2014 הוא היה חלק מהסגל של הקבוצה. ב-14 בספטמבר 2014 הוא ערך את הופעת הבכורה שלו במועדון, בתיקו 1-1 נגד קלאב ברוז' במסגרת המחזור השביעי בליגת העל הבלגית לעונת 2014/2015. ב-2 במאי 2015 הוא הבקיע את שער הבכורה שלו במועדון, בניצחון 1–7 על ואסלנד-בוורן במסגרת הליגה. הוא שיחק במועדון במשך שלוש עונות, בהן ערך 80 הופעות ליגה והבקיע שער אחד. ב-7 ביולי 2017 חתם קסטאן באטאלנטה מהסרייה א', לאחר עזיבתו של אנדראה קונטי למילאן. ב-10 בספטמבר הוא ערך את הופעת הבכורה שלו במועדון, בניצחון 1–2 על ססואולו במסגרת המחזור השלישי בליגה לעונת 2017/2018. ב-2 בינואר 2018 הוא הבקיע את שער הבכורה שלו במועדון, בניצחון 1–2 על נאפולי במסגרת שלב רבע הגמר של הקופה איטליה. בעונתו הראשונה במועדון הוא ערך 20 הופעות ליגה. לאחר עונת הסתגלות, חל שיפור ביכולתו של קסטאן בתחילת העונה השנייה שלו במועדון, וב-27 באוגוסט 2018 הוא הבקיע את שער הבכורה שלו בסרייה א', בתיקו 3-3 נגד רומא במסגרת המחזור השני לעונת 2018/2019. בעונתו השנייה במועדון הוא ערך 28 הופעות ליגה והבקיע ארבעה שערים. בעונתו השלישית באטאלנטה ערך קסטאן 27 הופעות ליגה, בהן הבקיע שער אחד. הוא הוסיף שש הופעות בליגת האלופות לעונת 2018/2019, והבקיע שער בניצחון 0–3 על שחטאר דונצק במסגרת המחזור האחרון בשלב הבתים של המפעל. בסך הכל ערך קסטאן 96 הופעות והבקיע שמונה שערים בכל המסגרות במהלך שלוש עונות באטאלנטה. אחת הסיבות לעזיבתו את המועדון הייתה מערכת יחסים מתוחה עם המאמן ג'אן פיירו גספריני. ב-3 בספטמבר 2020 חתם קסטאן על חוזה לחמש עונות בלסטר סיטי מהפרמייר ליג. ב-13 בספטמבר הוא ערך את הופעת הבכורה שלו במועדון, בניצחון 0–3 על וסט ברומיץ' אלביון במסגרת המחזור הראשון בליגה לעונת 2020/2021. במשחק זה הבקיע גם את שער הבכורה שלו במועדון. בעונתו הראשונה במועדון הוא ערך 27 הופעות ליגה, בהן הבקיע שני שערים. הוא הוסיף חמש הופעות במדי הקבוצה בגביע ה-FA, בו זכתה לסטר סיטי. ב-29 באוגוסט 2023 חתם לארבע שנים בפולהאם. ב-7 בספטמבר 2018 ערך קסטאן את הופעת הבכורה שלו בנבחרת בלגיה, בניצחון 0–4 על נבחרת סקוטלנד במשחק ידידות. ב-8 ביוני 2019 הוא הבקיע את שער הבכורה שלו בנבחרת, בניצחון 0–3 על נבחרת קזחסטן במסגרת מוקדמות יורו 2020. קסטאן היה חלק מסגל נבחרת בלגיה לטורניר יורו 2020 בשנת 2021. ב-12 ביוני 2021, בדקה ה-25 של משחק הראשון של הטורניר, בו שיחקה נבחרת בלגיה נגד נבחרת רוסיה, נפגע קסטאן בהתנגשות ראשים עם שחקן היריבה דאלר קוזיאייב. שני השחקנים הוחלפו, וקסטאן סבל משבר כפול בארובת העין ונאלץ לסיים את דרכו בטורניר. נכלל בסגל נבחרת בלגיה לטורניר מונדיאל 2022. נכלל בסגל נבחרת בלגיה לטורניר יורו 2024. לסטר סיטי גביע ה-FA ‏ (1): 2020/2021 מדיה וקבצים בנושא טימותי קסטאן בוויקישיתוף טימותי קסטאן, ברשת החברתית אינסטגרם טימותי קסטאן, באתר Transfermarkt טימותי קסטאן, באתר Soccerway טימותי קסטאן, באתר BDFutbol טימותי קסטאן, באתר WorldFootball.net טימותי קסטאן, באתר National Football Teams טימותי קסטאן, באתר FootballDatabase.eu טימותי קסטאן, באתר ESPN La maman de Timothy Castagne: «C’est vraiment mérité!» באתר LaMeuse, ‏ 31 באוגוסט 2018 (בצרפתית) Standard moest jongeling van Genk niet hebben באתר Voetbalnieuws, ‏ 16 בספטמבר 2014 (בהולנדית) KRC Genk test Feyenoordspits Sekou Cissé op stage in Turkije באתר Het Belang van Limburg, ‏ 3 בינואר 2014 (בהולנדית) "Genk vs. Club Brugge באתר Soccerway, ‏ 14 בספטמבר 2014 (באנגלית) Genk verwent thuispubliek tegen Waasland-Beveren met zeven potten באתר De Standaard, ‏ 2 במאי 2015 (בהולנדית) ECCO TIMOTHY CASTAGNE באתר הרשמי של אטאלנטה, 7 ביולי 2017 (באיטלקית) OFFICIAL: ATALANTA SIGN CASTAGNE באתר Football Italia, ‏ 7 ביולי 2017 (באנגלית) Calciomercato Atalanta, chi è Castagne: un Maicon per la Dea באתר Goal, ‏ 7 ביולי 2017 (באיטלקית) Timothy Castagne: "Per me è un grande giorno" בחשבון ה-Youtube הרשמי של אטאלנטה, 3 בינואר 2018 (באיטלקית) Giovani Promesse, Castagne top del 31° turno: l’Atalanta ha la sua freccia באתר La Gazzetto dello Sport, ‏ 9 באפריל 2019 (באיטלקית) Otto radar per studiare il centrocampo. Castagne, che sorpresa באתר L'Eco di Bergamo, ‏ 9 בינואר 2019 (באיטלקית) ALL’OLIMPICO SPETTACOLARE 3-3 CON LA ROMA באתר הרשמי של אטאלנטה, 27 באוגוסט 2018 (באיטלקית) Shakhtar-Atalanta 0-3: delirio nerazzurro e ottavi di Champions conquistati באתר Tuttosport, ‏ 11 בדצמבר 2019 (באיטלקית) Calciomercato Atalanta, Castagne a un passo dal Leicester: operazione da 25 milioni באתר סקיי ניוז, 1 בספטמבר 2020 (באיטלקית) Atalanta, Castagne spiega l'addio: "Con Gasperini non c'era un buon rapporto" באתר סקיי ניוז, 14 בספטמבר 2020 (באיטלקית) Timothy Castagne Pens Five-Year Deal With Leicester City באתר הרשמי של לסטר סיטי, 3 בספטמבר 2020 (באנגלית) West Bromwich Albion 0–3 Leicester City באתר BBC, ‏ 13 בספטמבר 2020 (באנגלית) Scotland v Belgium game report באתר סקיי ניוז, ‏ 7 בספטמבר 2018 (באנגלית) The Latest: Belgium’s Castagne to miss rest of Euro 2020 באתר Associated Press, ‏ 13 ביוני 2021 (באנגלית) Roberto Martinez selects 26 devils for the World Cup באתר הרשמי של התאחדות הכדורגל הבלגית המלכותית, 10 בנובמבר 2022 (באנגלית) 25 Devils go to EURO 2024 באתר הרשמי של התאחדות הכדורגל הבלגית המלכותית, 28 במאי 2024 (באנגלית)